**Интеграционна платформа за оперативен мениджмънт - ИПОМ**

**Предназначение на ИПОМ**

Разработената от USW Ltd ИПОМ улеснява дейностите по оперативен мениджмънт, като осигурява унифицирана среда за работа с данни касаещи вземане, привеждане в изпълнение и контрол на изпълнението на управленски решения. Много от тези данни се създават от различни по вид и специализация ИС, което налага мениджърите да изучават работата с всяка от тях, да влизат във всяка от тях и т.н.

По обясними причини това не се случва и мениджърите заместват частичното, или пълното използване на всички тези системи с използване на разпечатани на хартия справки от тях. В резултат се оказва, че подчинените на даден мениджър работят ефективно в средата на различни информационни системи, а той самият остава извън удобното за работа цифрово пространство. ИПОМ връща мениджърите в това пространство, като им осигурява използването на различни системи без да се налага те да се учат и да работят с тях.

Заедно с това ИПОМ е и общата среда за създаване и обмен на документи, данни за лица и организации и всякакви други неструктурирани данни, които мениджърите обработват съвместно със своите екипи. Така ИПОМ се явява и входна точка за лесен достъп до данните в целия информационен масив на управляваната от мениджърите структура, независимо от това дали данните в нея се създават от хора или машини.

Овладяването на ИПОМ става бързо и лесно, ето защо мениджърите започват да я използват без излишни усилия. По този начин те индиректно започват пълноценно да използват и всички други системи, но без да работят пряко с тях, благодарение на посредничеството на ИПОМ.

С ИПОМ мениджърите могат да работят дистанционно, включително и чрез мобилни устройства, тоест те могат да управляват подчинените им структури от всяко място и по всяко време, като управляват данните, с които те работят.

**Персонализация на работната среда на мениджърите**

Всеки мениджър има уникално място в съответната управленска структура. Работната среда за всеки мениджър в ИПОМ се настройва така, че да съответства на тази уникалност.

Настройката се извършва лесно, без писане на програмен код или настройка на системните ресурси- операционна система, СУБД и т.н.

**Настройка на цялата ИПОМ среда**

Тази настройка осигурява екипната работа на структурите, подчинени на отделните мениджъри и съвместната им работа. Така ИПОМ може да обхване цялата фирмена структура, включително звената за деловодство и архив, УЧР, анализи и планиране, маркетинг, процесите по избор на доставчици на стоки и услуги, договаряне и изпълнение на договори и т.н.

Настройката включва създаване на частично или пълно унифицирано описание на работните процеси. Това позволява не само прецизното им анализиране и оптимизация, но и директното използване на това описание за тяхното управление.

Настройката се извършва лесно, без писане на програмен код или настройка на системните ресурси- операционна система, СУБД и т.н.

**Интеграция с други системи**

ИПОМ е замислена и изградена като система изцяло отворена за интеграция с други системи, при това тя се напасва към тях, а не те към нея. Във връзка с това, към ИПОМ лесно и бързо се създават допълнителни програмни ресурси осигуряващи:

* Приемане или генериране на данни във формат, наложен от външни системи
* Възможност за въвеждане/извеждане на данни в/от ИПОМ по инициатива на външни системи
* Възможност за въвеждане/извеждане на данни в/от външни системи по инициатива на ИПОМ
* Автоматизиране на процеса на събиране и окомплектоване на набори от данни в ИПОМ и разпращането им на различни мениджъри в зависимост от ролята им в управленската структура и текущия контекст на управленската дейност
* Естествена интеграция с Портал за избор на доставчици на стоки и услуги, както в ролята на Възложител, така и в ролята на доставчик
* Възможност за интеграция с външни устройства, като интелигентни сензори, машини и съоръжения с автономно поведение и други

**За ИПОМ като цифрова основа за фирмено развитие**

ИПОМ е UPI[[1]](#endnote-1)-базирана система, изградена по принципно новата Semantic Network Based Architecture (SNBA), създадена с финансиране по Оперативна програма Конкурентоспособност. Тази архитектура е изцяло насочена към постигане на така наречената „дигитализация на фирмената дейност“, включително и с развитие на Real time ресурси в насока Internet of Things.

Важна особеност на SNBA е ниската стойност и висока бързина на създаване на нови ИПОМ-ресурси, с което ИТ-обслужването на фирмената дейност се развива в съответствие с развитието на фирмените структури и тяхната организация.

Заедно с това, в ИПОМ е заложена уникалната DOCMAN- технология за работа с неструктурирани данни, внедрявана и усъвършенствана вече над 20 години в различни управленски структури.

Така ИПОМ съчетава използването на изпитани средства с най-новите ИТ-разработки, за да се осигури фирмено развитие, адекватно на динамично променящия се свят.

За контакти:

Л.Благоев,

0888 365 477, [lyubo@usw.bg](mailto:lyubo@usw.bg)

1. UPI е Unified Platform for Innovations, разработена от фирма INATO Ltd, член на United Software Writers Community [↑](#endnote-ref-1)